དེས་ན་རྒྱལ་བསྟན་རིན་པོ་ཆེ་འདི་ཉིད་མི་ཉམས་ཡུན་རིང་དུ་གནས་དགོས་ན་སྟོན་པ་སངས་རྒྱས་མཆོག་གིས་གསུངས་པའི་གདམས་པ་རྣམས་མཆོད་བཤམ་གྱི་དཀྱིལ་འཁོར་ནང་དུ་སྒྲིག་བཀོད་ཀྱིས་ཕྱག་མཆོད་བྱེད་པ་ཙམ་གྱིས་མི་ཆོག་པར།གཞུང་དོན་ཟབ་མོ་དག་ལ་ཐོས་བསམ་སྒོམ་གསུམ་དང་འཆད་རྩོད་རྩོམ་གསུམ་སྟེ་མཁས་པའི་བྱ་བ་གསུམ་གྱི་སྒོ་ནས་བཀའ་ཡི་དགོངས་དོན་ནམ་བླང་དོར་གྱི་གནད་རྣམས་ལེགས་པར་ངེས་ཏེ།བསྟན་པ་འཛིན་སྐྱོང་དང་རང་རྒྱུད་ལ་འབྱོར་བའི་འབད་བརྩོན་གནང་བ་ཡིན་ན་དེ་ཡིས་རང་རྒྱུད་གྲོལ་ཅིང་རྒྱལ་བསྟན་ཡུན་རིང་དུ་གནས་པའི་ཆ་རྐྱེན་བླ་མེད་དུ་འགྱུར་ངེས་ཡིན།